Príloha č. 1 k smernici č. 33/2013

Spis č.: A/2013/01542
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov:		Mesto Košice
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice

Kontaktná osoba pre verejné obstarávanie: Mgr. Jana Frenová
Telefón: 055/64 19 351
Pracovný kontakt pre vysvetlenie oznámenia o zadávaní zákazky: jana.frenova@kosice.sk
E -mail pre podanie ponuky: 2013.01542.3@kosice.sk

2.	Názov predmetu zákazky:
„Zabezpečenie organizácie workshopov, občerstvenia a stravy pre účastníkov v rámci projektu ATTAC“ (zákazka sa zadáva pre realizáciu projektu s názvom: Atraktívna verejná doprava pre dostupné mestá – ATTAC v rámci programu Juhovýchodná Európa)
Zákazka (zmluva) je na: dodanie služby1) 

3.	Opis predmetu zákazky:
Predmetom zákazky je: prenájom priestorov a technické zabezpečenie workshopov (mobil lab a mobility forum) vrátane občerstvenia a stravy pre účastníkov v rámci projektu „ATTAC“.
3.1 Požiadavky (technické požiadavky, špecifikácie) na predmet zákazky:
Prenájom a technické zabezpečenie workshopov (mobil lab a mobility forum). 
Služba zahŕňa prenájom konferenčnej miestnosti v čase od 8:30 – 16:00 hod. s minimálnou kapacitou podľa plánovaného počtu účastníkov na jednotlivých workshopoch (pozri uvedené nižšie) počas implementácie projektu vrátane zabezpečenia techniky (premietacia a ozvučovacia technika pre realizáciu – odprezentovanie prezentácií).

Poskytnutie občerstvenia a stravy účastníkom workshopov počas implementácie projektu:
1.	Občerstvenie pre jednu osobu počas jedného dňa predstavuje: podanie 2 x káva, resp. čaj (vrátane mlieka, smotany do kávy, cukru podľa potreby), 2 x 0,33 l minerálna voda, 2 x 0,33 l nealko mix, 2 x chuťovka (obložený chlebík šunkový/syrový, čajové pečivo, domáca štrúdľa, škvarkovník, pagáč, príp. iná vhodná alternatíva pečiva). 
2.	Strava (obed) formou bufetu pre jednu osobu počas jedného dňa predstavuje: podanie polievky (výber minimálne z 2 druhov), hlavné jedlo (výber minimálne z 2 druhov – 1x mäsité a 1x bezmäsité), 1 x dezert, 1 x 0,33 l minerálna voda, 1 x 0,33 l nealko mix.

3.2 Termíny a miesto poskytnutia služby: 
Workshopy (mobil lab a mobility forum) v rámci projektu ATTAC, sa budú konať na území mesta Košice v priestoroch víťazného uchádzača v predpokladaných termínoch – uvedené nižšie, pričom tieto termíny sú orientačné a môžu sa meniť po dohode s poskytovateľom služby počas plnenie zmluvy. Obstarávateľ si vyhradzuje právo nezrealizovať službu v plnom rozsahu. Počty účastníkov sú taktiež orientačné s odchýlkou ± 5-10 ľudí a konečné počty budú upresnené minimálne 3 kalendárne dni pred uskutočnením konkrétneho workshopu.
Predpokladané termíny a predpokladané počty účastníkov workshopov:
-	Workshop č. 1: 17.9.2013 - Predpokladaný počet účastníkov je 25
-	Workshop č. 2: 1.10.2013 - Predpokladaný počet účastníkov je 25
-	Workshop č. 3: 7.11.2013 - Predpokladaný počet účastníkov je 50
-	Workshop č. 4: 26.11.2013 - Predpokladaný počet účastníkov je 25

4.	Predpokladaná hodnota zákazky (bez DPH): 4077,71 € 

5.	Základné zmluvné podmienky:
-	Miesto poskytnutia služby: na území Mesta Košice v priestoroch poskytovateľa
-	Verejný obstarávateľ uzatvorí s úspešným uchádzačom čiastkovú objednávku pre každý termín uskutočnenia workshopu.
-	Lehota na dodanie predmetu zákazky: podľa upresnenia objednávky zo strany objednávateľa služby, pričom vystavenie čiastkovej objednávky minimálne 3 kalendárne dni pred vlastným uskutočnením workshopu 
-	Splatnosť faktúr: min. 30 dní
-	Fakturované budú skutočne poskytnuté služby

6.	Lehota na predkladanie ponúk: do 9.9.2013, 16:00 h.

7.	Stanovenie ceny
Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.
Cena predmetu zákazky nesmie prekročiť stanovenú výšku s DPH: 4 893,25 €1)

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky s názvom Ponuka uchádzača, vrátane tabuľky č. 1 a č. 2 – príloha č. 1 Ponuka uchádzača a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenovené, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné (ak sú vyžadované):
V ponuke je potrebné predložiť:
Doklady: 
1.	Kópiu oprávnenia na poskytovanie služby.
2.	Kópiu vyhlásenie, že uchádzač je schopný poskytovať služby minimálne na úrovni 3* zariadenia.
Podmienky účasti sú nasledovné: 
1.	Uchádzač musí byť oprávnený poskytovať požadované služby 
2.	Poskytovateľ poskytuje služby na úrovni minimálne 3*.

11.	Kritéria na hodnotenie ponúk sú: 1. Cena 1) 
Spôsob hodnotenia kritéria1) je nasledovný:
Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
Úspešný uchádzač dostane čiastkové objednávky, ktoré musí byť v súlade s oznámením o zadávaní zákazky a s jeho ponukou, prípadne bude vyzvaný na predloženie návrhu zmluvy. Ak návrh zmluvy úspešného uchádzača nebude v súlade s oznámením o zadávaní zákazky alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Poznámka: 1) -nehodiace sa neuvádzať

Prílohy: 
1.	Formulár na ponuku